ພາຍຸໄຕ້ຝຸ່ນ ກົບປູ ພັດຂຶ້ນຝັ່ງ ຖະຫລົ່ມ ພາກເໜືອ ຂອງ ຟີລິບປິນ 
ບັນດາ​ນັກ​ພະຍາກອນ​ອາກາດ ຄາດ​ຄະ​ເນ​ວ່າ ພາຍຸ​ດັ່ງກ່າວ ອາດຈະມີຝົນຕົກໜັກ ​ໃນ​ປະລິມານ 600 ມີ​ລິ​ແມັດ ​ໃນ​ລະຍະ​ສອງ​ສາມ​ມື້​ຂ້າງ​ໜ້າ​ນີ້.
ພາຍຸໄຕ້ຝຸ່ນ Koppu ທີ່ມີພະລັງແຮງສູງ ແລະ ເຄື່ອນຍ້າຍ ຢ່າງຊ້າໆ ໄດ້ພັດຖະຫລົ່ມພາກເໜືອຂອງຟີລິບປິນ ເມື່ອຕອນ ເຊົ້າວັນອາທິດມື້ນີ້ ເຮັດໃຫ້ໄຟຟ້າມອດ ແລະ ການສື່ສານຢຸດ ສະງັກ ດ້ວຍລົມຄວາມແຮງສູງ ແລະ ຝົນຕົກ ທີ່ອາດມີຢູ່ຕໍ່ໄປຈົນ ເຖິງວັນພຸດ ອັນເປັນມື້ນຶ່ງຕື່ມອີກ ຈາກການທຳນາຍໃນເບື້ອງຕົ້ນ ບໍ່ມີລາຍງານເຖິງການເສຍຊີວິດແຕ່ຢ່າງໃດ ໃນຂະນະທີ່ ພາຍຸ ໄຕ້ຝຸ່ນ ກົບປູ ໄດ້ພັດຂຶ້ນຝັ່ງ ໃນຕອນເຊົ້າ ວັນອາທິດມື້ນີ້ ຢູ່ທີ່ເມືອງ ແຄມຝັ່ງ Casiguran ໃນແຂວງ Aurora ທີ່ຫ່າງໄກສອກຫລີກ ບັນດານັກພະຍາກອນອາກາດ ກ່າວວ່າ ພາຍຸໄຕ້ຝຸ່ນ ກົບປູ ຈະຍັງຄົງປົກຄຸມເກາະ Luzon ຢູ່ເປັນເວລາ ສອງສາມມື້ ຍ້ອນວ່າມີອາກາດຄວາມກົດດັນສູງ ໃນບໍລິເວນ ພາກເໜືອ ແລະ ມີພາຍຸໄຕ້ຝຸ່ນອີກຫົວນຶ່ງ ຢູ່ໃນພາກຕາເວັນຕົກສຽງເໜືອຂອງປາຊີຟິກ ບັນດານັກພະຍາກອນອາກາດ ຄາດຄະເນວ່າ ພາຍຸດັ່ງກ່າວ ອາດຈະມີຝົນຕົກໜັກ ໃນປະລິມານ 600 ມີລິແມັດ ໃນລະຍະສອງສາມມື້ຂ້າງໜ້ານີ້